
SVETI ALFONZ M. DE LIGUORI 


DA BUDEMO SLOBODNI 


(Savjeti skrupuloznima) 


Uredili Oci Redemptoristi 




UVOD 


SKRUPULOZNOST 

Latinska riječ „scrupulus" označuje kamenčić što ga 
može osjetiti samo najfinija vaga, ili pak onaj kamičak što 
žulja u cipeli. Na moralnom području skrupulima zovemo 
bolesno stanje savjesti skrajno uznemirene zbog sitnica. 
Skrupuloznost je duševna bolest i to posebno na vjerskom 

- ćudorednom polju. Napada uglavnom pobožne duše, 
željne savršenstva i svetosti. Očituje se u pretjeranom strahu 

- koji se pretvara u stalnu tjeskobu - da i najmanjim 
sitnicama teško vrijeđamo Boga. Ono što uopće nije grijeh 
skrupulozna savjest smatra grijehom, sitne pogreške i 
nesavršenost drži neoprostivim zlodjelom, a svako 
pomanjkanje savršenosti u primanju sakramenata 
svetogrđem. Pogotovo je muči stalna bojazan da joj 
ispovijedi nisu valjane i boji se pristupati sv. Pričesti. 
Skrupulant se stalno muči neprekidnim ispitivanjem 
savjesti. Njegova savjest je uvijek nemirna, nesigurna i 
neizvjesna. Sadržaj njegova duha je vječna sumnja. 

Skrupulant obično pozna ćudoredna načela i u teoriji znade 
lučiti zlo i dobro. Poteškoća nastaje kad mora pristupiti djelu. 
Kod nekih vjernika skrupuloznost truje svaku misao ili djelo, 
kako sumnjama prije čina. Kod drugih opet skrupuloznost 
nije općenita, nego se odnosi samo na pojedina moralna 
područja (ponavljanje ispovjeđenih grijeha ili čitavih 
ispovijedi, uporne nečiste slike ili bogohulne misli, naročito 
kod sv. Mise ili pri molitvi, porivi na javne ispade i psovku, 

suvišna bojazan od sablazni itd.). Skrupuli se razlikuju 

svojim sadržajem i svojom snagom kod različitih ljudi. 

Skrupuloznost nije isto što i osjetljiva savjest. Fine i 
delikatne savjesti znaju dobro razlikovati veliki grijeh od 
maloga, uvijek slušaju duhovnog vođu, zabrinute su jedino 
za slavu Božju i ne osjećaju tjeskobnoga straha. Istina je, 
nježne ljude više muči savjest nego ostale. I oni se boje 
ako su uvrijedili Boga, i oni opetuju nevaljale ispovijedi 
ako su ih učinili, ali to rade uvijek iz opravdanih razloga 
(nepotpuno kajanje ili nedovoljno čvrsta odluka). 

Skrupulanti, naprotiv A) ne znaju razlikovati veliki i 
mali grijeh; B) ne podlažu se rado odlukama ispovjednika, 
tvrdoglavi su i ne daju se lako uvjeriti; C) žive u strahu 
radi ugroženog spasa svoje duše, a ne zbog uvrede Boga 
(uopće su previše zaokupljeni pitanjima grijeha i spasa, a 
malo onima ljubavi i slave Božje); D) u duši skrupulama 
vlada trajni nemir i strah, njegova savjest luTa kao lađa bez 
kormilara. 

Skrupuloznost moramo lučiti također i od prolaznih, 
vjersko - moralnih kriza što ih proživljava skoro svaki 
vjernik u posebno teškim životnim prilikama (pubertet, izbor 
zvanja, ili ženidba druga, vjerska konverzija, ćudoredna 
katarza). One su normalne i kratkotrajne kao proljetne oluje 
iza kojih još jače blista vedrina neba. 

Uzroci 

Uzroci skrupulima mogu biti raznoliki: 1) Najprije fizički: 
psihopatska konstitucija, funkcionalni poremećaj, živčana 
slabost. Nervi su umorni, napeti i razdraženi, tc nisu u stanju 
da sc oslobode fiksnih ideja. 2) Karakterni: sitničavi, 
tvrdoglavi i nepoučeni duhovi koji vide u Bogu samo stroga 

suca, traže dlaku u jajetu, imaju krive pojmove o svetosti, 
oslanjaju se isključivo na vlastiti sud i ne uvažavaju savjet 
ispovjednika. 3) Moralni: stari neokajani grijesi i loše 
ispovijedi. 4) Nekada skrupuloznosti doprinose i vanjski 
uvjeti: strogi odgoj, oštre zapovijedi, rigorozni ispovjednik, 
jansenističko štivo i si. 

Osim navedenih naravnih uzroka mogu se koji put 
pridružiti i nadnaravni. Bog dopušta skrupule ili da nas kazni 
za našu oholost, samodopadnost i slabe ispovijedi ili da nas 
ovom kušnjom pouči poniznosti i savjesnosti u radu, pa da 
nas tako podigne na viši stupanj savršenosti. Sotona pak 
znade iskoristiti ovu našu duševnu slaboću da baci tjeskobu, 
nemir i sumnje u srce, da nam ogorči primanje sakramenata, 
da izgubimo pouzdanje u Boga ili da - kad već ne postoji 
materijal za grijeh - barem formalno sagriješimo. 

Posljedice 

Posljedice skrupuloznosti su teške i veoma opasne: čovjek 
oslabi duševno i tjelesno, osobito na živcima; postaje 
neuravnotežen i nesiguran, ne zna kamo će sa svojim očima 
ili rukama; pati od halucinacija, fobija i vazomotoričnih 
smetnji (znojenje, lupanje srca, tlak, nesanica, fiksne ideje, 
tikovi); nesposoban je da zdravo sudi i ocjenjuje svoja djela; 
pretvara se u egocentrično i nepovjerljivo biće; tuži se na 
sve i sva; pa i na Boga; trošeći svu energiju na sitnice nema 
snage da se odupre teških grijesima (kad skrupulant padne 
u očaj, znade postati laksistom, pa čak i bezbožnikom). 

Pod vodstvom ispovjednika i uz uvjet da se prihvati kao 
kušnja sa strane Božje, bolest skrupula može postati i korisna 

duši. Ona će iskrenome i poslušnome pokorniku pomoći da 
očisti svoju savjest od prijašnjih pogrešaka i propusta, da 
postane ponizniji i poučljiviji, te da pročisti svoj nutarnji 
život i svoje nakane. U borbi sa skrupulima duša se oslobađa 
od legalizma i formalizma, bolje upoznaje Božje očinstvo 
i ljubav, te izbacuje strah iz svoga religioznog rječnika. U 
svakom slučaju uviđa da se prava pobožnost ne sastoji u 
duhovnim utjehama. 

Lijek 

Kad je očito daje skrupuloznost nastala zbog psihofizičkih 
razloga, onda se treba obratiti katoličkom psihijatru. Ali 
uvijek je najbolje početi s dobrim ispovjednikom. Ako to 
bude potrebno, on će nas sam uputiti liječniku. Govoreći 
jasno i praktično: za skrupuloznost postoji jedan jedini lijek, 
ali siguran - potpuno povjerenje i posluh ispovjedniku. 
Apsolutni posluh. Ništa drugo ne pomaže. 

No skrupulantu prijeti još jedna velika pogibelj: on naime 
obično misli da ga njegov ispovjednik dovoljno ne razumije 
i da ne shvaća težinu njegova stanja. Stoga napušta svog 
redovitog ispovjednika pa traži drugoga. Nezadovoljan 
ovim, obraća se trećemu itd. Upravo u tome je tragedija: 
on treba vođu, živo osjeća tu potrebu, žudi za vodičem, ali 
opet sumnja i sumnja. Pravilo: skrupulant ne smije mijenjati 
svog ispovjednika! 

(Iz knjige J. Bezić: „Kršćansko savršenstvo", Mostar 
1986.) 

PREDGOVOR 


Od mnogobrojnih trpljenja koje muče osobe, najmučnija 
su svakako skrupule. Kada je pisao sv. Alfonz, psihologija 
podsvijesti se tek trebala roditi, a nije se znalo niti za 
psihijatre, niti psihologe. Danas skrupuloznog bolesnika, 
jer se zaista u stvari radi o bolesniku, šalje se, ili se on sam 
obraća direktno liječniku ili specijalisti. Mnogi se obraćaju 
izlječiteljima, magičarima, kartomantima i, bar oni koji se 
osjećaju kao žrtve uroka ili opsjednuća Zloga, i svećenicima 
egzorcistima. U vrijeme sv. Alfonza.i još prije nekoliko 
desetaka godina prema kršćanskom principu i životu glavno 
sredstvo bio je ispovjednik ili duhovni vođa. Iako teoretski 
nije poznavao podsvjesnu psihologiju, sv. Alfonz postiže 
rezultate /kod skrupulanata/ iziskujući potpunu poslušnost 
ispovjedniku, kao sigurno usidrenje da se ne bi izgubio u 
krivudavim tamnim stazama pogrešnih prosuđivanja, izvora 
psihičkih nemira i mentalne smetenosti, sve iz straha da 
svakog časa ne počini neki grijeh i da ne bude proklet. 
Cilj koji je postavio sv. Alfonz je povesti skrupulante, po 
razvedravanju (u miru) prema slobodi, do suda jasne savjesti 
sposobne djelovati u osobi slobodno i odgovorno u radosti. 

Kako se radi o vrlo delikatnom predmetu o kojem se, 
naravno, mnogo raspravlja, jer se radi o savjesti i o 
odgovornosti moralnog djelovanja, stoga više ili manje o 
teškoj spoznaji, ili nikako ubrojivoj u ljudsko djelovanje, 
sv Alfonz garantira svojom naukom, - koja je tada imala 
dominantnu snagu, kao i autoritetom sveca, duhovnog 
naučitelja i velikog teologa, i moraliste. 

Još danas sredstva i praksa koju je predlagao ,vv. Alfom, 
ako se zna čitati pomoću sredstava novih nauka (učinili su to 
specijalisti Psihijatrijskog kongresa Losanne I900.g. tako 
štosu ih pohvalili), mogu biti olakšanje i pomoć, bar onima 
koji imaju vjere i vjeruju Riječi Božjoj, koja djeluje preko 
Božjih službenika: ispovjednika, otaca i duhovnih vođa kao 
i, a zašlo ne, preko duhovnih majki, duhovnih voditeljica i 
savjetnica pa i laika. Sv. Alfom je obradio tu problematiku 
u specifičnom djelu za moraliste i ispovjednike: Theologia 
moralist et Praxis confessarii /Moralna teologija i praksa 
ispovijedanja/. Nudimo dva djela koja je napisao baš za one 
potlačene skrupulama, potaknut svojom velikom ljubavi za 
siromahe i one koji trpe, za napuštene (skrupulanti su za 
Sveca najpotrebniji pomoći). 

Prvo djelce 1751. g. je više doktrinalnog karaktera. 
Drugo je nastalo četiri godine kasnije (1755.), kao dijalog 
između sv. Alfonza biskupa (Monsignor) i jedne skrupulozne 
duše. Iako je sadržaj manje - više identičan, tu je izlaganje 
jako lagano, privlačno te potvrđuje Svečevu pedagošku 
sposobnost i talent borbenog katehete i autora popularnih 
katekizama, pa i u napuljskom dijalektu. 

Kako je postojalo jedno popularno izdanje, usudili smo 
se promijeniti naslov držeći se, vrijedi i za citate,određenih 
kriterija za cijelu Zbirku. 


Vincenzo Ricci 

DA BUDEMO SLOBODNI 

(savjeti skrupulantima) 

Tjeskoba skrupulanata se sastoji isključivo u strahu i 
sumnji da će sagriješiti, pogriješiti. Mora se shvatiti jedna 
stvar: tko djeluje slušajući učenog i pobožnog ispovjednika, 
ne samo da djeluje bez ikakve sumnje dobro, već djeluje na 
najsigurniji način koji se može naći na zemlji; tj. uzdajući 
se u riječ Isusa Krista, jer slušajući Njegove službenike, 
kao da sluša samoga Isusa. Tko sluša vas, sluša mene (Mt. 
10 , 16 ). 

Svakako je sigurno, tvrdi sv. Franjo Saleški kao i svi 
duhovni učitelji, da je u pojedinačnom vodstvu savjesti, 
pobožan i mudar ispovjednik zakoniti poglavar. Kaže 
Pinamonti u svom Duhovnom vodiču: Dobro je poučavati 
skrupulante, da u svemu onome što nije jasno grijeh mora 
se podvrći volji ispovjedniku /službenika Gospodnjeg/. 
Čitajte živote svetaca i naći ćete da nisu ukazivali niti na 
ijedan drugi sigurniji putokaz od poslušnosti. Sveci govore 
da se mora pouzdati u glas ispovjednika; skrupulanti se, 
naprotiv, hoće pouzdavati samo u svoj vlastiti sud više no u 
Evanđelje koje osigurava: Tko sluša vas, sluša mene. 

Kaže B. Errico Susone da nas Bog ne će pitati za one 
stvari koje smo izvršili iz poslušnosti duhovniku. To je isto 
tvrdio sv. Filip Neri: Oni koji žele napredovati na putu 
prema Bogu, neka se povjere jednom učenom ispovjedniku, 
te ga slušaju namjesto Boga /kao da im Bog govori/. Dodao 
je još da se ima povjerenja u ispovjednika, jer Gospodin 
ne će dopustiti da ovaj pogriješi. Za izrezati vezice đavlu 

najsigurnije je vršiti volju nekog drugoga u dobrome, i ništa 
nije opasnije nego slijediti samo svoj sud /ravnati se samo 
po svom sudu/. 

To potvrđuje sv. Ivan od Križa koji stavlja u usta 
Gospodinu ove riječi: Budući da si ti /čovječe/ nevjeran 
ispovjednicima, nevjeran si Meni koji sam rekao: Tko vas 
prezire, Mene prezire. I dodaje: Ne zadovoljavati se onim 
što ti kaže ispovjednik, to je prava oholost i pomanjkanje 
vjere. Potrebno je, dakle, biti čvrsto uvjeren da slušajući 
duhovnog vođu, sigurni ste da ne griješite. Kaže sv. Bernard 
da slijepa poslušnost ispovjedniku je najbolje sredstvo 
protiv skrupula. Tako govori Ivan Gersonc daje sv. Bernard 
rekao nekom svom skrupuloznom učeniku da ide služiti sv. 
Misu i neka ima povjerenje u njega. Onaj ode te ozdravi od 
skrupula. No, nastavlja Gersone, netko će odvratiti: ‘Kad 
bi mi Bog dao da imam jednog sv. Bernarda za duhovnog 
vođu! Onaj moj je dosta neuk. Varaš se - odgovara - Nisi se 
povjerio vodstvu jednog čovjeka stoga što je učen, već radi 
toga jer te njemu povjerio tvoj poglavar: zato ga slušaj ne 
kao čovjeka, već kao Boga!' 

Jako je dobro govorila sv. Terezija Avilska: Duša neka 
prihvati ispovjednika Gospodnjega: "Tko sluša vas, sluša 
Mene. ” Kaže Isus apostolima. Gospodin cijeni neizmjerno 
takovu podložnost, pa makar i preko tisuća borbi, mukom 
ili bez muke, čineći ono što nam je određeno, pa i onda 
kada nam se čini pogrešno, to nam daje veliku pomoć. Tako 
vršimo djela ugodna Božjoj volji. 

Sv. Franjo Saleški, govoreći o duhovnom vodstvu i 
vođi kao sredstvima za siguran put k Bogu, govori: Evo 

kriterija nad kriterijima: koliku god vi tražili, kako to kaže 
sluga Božji Avila, ne ćete naći nikada volju Božju na tako 
siguran način kao u poniznoj poslušnosti, koju su tako 
često preporučivali i vršili antikni pobožnici. Zato jc otac 
Alvarez govorio: Pa makar duhovni vođa pogriješi, ti si 
siguran da nisi pogriješio, jer si učinio ono što ti je naredio 
onaj kojega ti je Bog dao kao poglavara. 

Tako je isto napisao otac Nierem-berg: Tko kani slušati 
ispovjednika jer je tu umjesto Boga, svakako ne griješi, 
pa makar se čini da sama stvar u sebi sadrži grijeh. Neka 
se uvjeri svatko tko je obavezan slušati ga, jer kako kaže 
Rogacci e Lgssio, ispovjednik je za svakoga od njih tumač 
volje Božje. Isto tako ponavlja /svetopisamski/ tumač: Ako 
sumnja da lije određena zapovijed grijeh ili ne, zahvaljujući 
poslušnosti ne griješi. U istom tekstu se preporuča poslušnost 
ispovjedniku, jer se u tom slučaju ne obazire na skrupule 
držeći se njegovog savjeta. 

Sv. Franjo Saleški je dao tri vrhunska savjeta skrupulantima 
za olakšanje: 

Prvo: Nije nikada propao tko je poslušan zakonitom i 
pobožnom poglavaru. 

Drugo: Dobro je saznati od duhovnog vođe da li se 
ide pravim putem ili ne, a ne mučiti se želeći baš sve 
razumjeti. 

Treće: l) mraku i nesigurnostima ovoga života najbolja 
je stvar hodati kao slijepci, povjeravajući se Božanskoj 
providnosti. Stoga svi veliki moralisti kao sv. Antun, 
Navarro, Silvestro i drugi, slažući se, zaključuju da je 
poslušnost ispovjedniku najsigurnije pravilo da bi se 

osigurao dobar hod na putu Božjem. To je poznata nauka 
svih Svetih Otaca i duhovnih učitelja, kako to tvrdi Ciril i 
Le Croix. 

Skrupulanti moraju znati da su obavezni slušati duhovnog 
vođu i ne obazirati se na skrupule, te djelovati u slobodi u 
svojim sumnjama. 

Tako poučava Natale d’ Alessandro: Prema onome što smo 
rekli jasno je da se ne treba obazirati na skrupule, već se 
boriti protiv njih pridržavajući se suda razboritog i učenog 
duhovnog vođe. A Wigandi: Ne griješi onaj tko djeluje 
protiv skrupula, naprotiv, više puta mora djelovati protiv 
njih, napose ako se radi o savjetu ispovjednika. To govore 
ovi rigorozni autori! No govore to isto i veliki učitelji. Evo 
razloga: ako skrupulant ne uklanja skrupule, živi u velikoj 
opasnosti, jer sprječava vršenje svojih obaveza, ili barem 
sprječava duhovni napredak. Uz to u očajanju i prepustivši 
se sumnjama, u opasnosti je da izgubi tjelesno i mentalno 
zdravlje kao i samu savjest. Zato sv. Antun sa Gcrsonom 
govori skrupulantu, koji zbog beskorisnog straha ne sluša 
kako pobijediti skrupule: Pazi, jer želiš kročiti s prevelikom 
sigurnošću, pasti ćeš sam u svoju propast! 

Stoga već citirani Wigandt kaže da skrupulant mora slušati 
svoga duhovnog vođu u svemu ako njegova zapovijed nije 
zasigurno grijeh. Da mora slušati ispovjednika u sumnjivim 
situacijama u svemu, samo ako se ne radi o očitom grijehu. 
Opća presuda velikih učitelja morala je jasna. To dokazuje 
sv. Bernard već na početku u svom citiranom odlomku. 
Sv. Ignacije Lojolski kaže: Moramo slušati u svemu 
što nije grijeh, tj. nema nikakvog grijeha. Sv. Umbert, 

general dominikanaca: Ako nije evidentno grijeh ono sto je 
zapovjeđeno, mora se izvršiti kao da je to sam Bog naredio. 

I tako Gersone kaže da je potrebno odlučno pobijediti 
skrupule: Skrupulanti se moraju boriti protiv skrupula i 
pobijati ih bez prestanka. Najbolje oružje protiv skrupula je 
ne pridavati im važnost, i to uglavnom po savjetu drugih, 
napose poglavara. Obrnuto, nemir i umišljenost da nisu 
potrebni savjeti baca skrupulanta u grijeh. 

Postoji sredstvo koje je davao sv. Filip Neri skrupulantima: 
prezirati skrupule. Tako se čita u njegovom životopisu: 
Osim uobičajenih sredstava podvrgavajući se u svemu 
zapovijedi ispovjednika, davao je i drugi savjet potičući 
svoje skrupulante da preziru skrupule. Stoga je takovim 
osobama zabranjivao da se često ispovijedaju. Kada su 
dolazili u grču skrupula, slao bi ih na pričest, a da ih nije 
saslušao. 

Može se zaključiti. Skrupulant mora stalno pred očima 
imati poslušnost i suditi motiv za skrupule bezrazložnim. 
Dakle, mora reagirati slobodno. Nije potrebno prosuđivati 
svaki čin koji mora učiniti, da li se radi o skrupuli, već 
da mora slušati ispovjednika i ne uzimati skrupulu u 
obzir: dovoljno je da radi po prosudbi koju je imao prije 
skrupule. 

1 doista u njegovoj savjesti, iako na nejasan i zbrkan način, 
uvijek je zadržavao isti sud na uobičajen ili virtualan način, 
kao proživljeno iskustvo. Kažu Le Croix i Tamburini da ako 
je skrupulant u stanju tame u koju upada i ako je nesposoban 
otkloniti brzo strah od grijeha te jasno razaznati da mora 
slušati ispovjednika (što je skoro nemoguće za neke savjesti 

tjeskobne i preplašene kod otklanjanja skrupula, zbog straha 
koji ih pritišće), ne griješi, iako reagira sa strahom da će 
sagriješiti. 

Razlog toga je ovaj. Prije samoga djelovanja imala je duša 
već neki sud u sličnim skrupulama i poslušnost koja joj je 
zapovijedala da ne haje za to; no mora se ipak vidjeti da li 
ih ima još sada iako ih zbog snage straha, ne uviđa . 

Taj strah ne treba uopće uvažavati, jer nije neka zapovijed 
savjesti. Evo kako Gersone to potvrđuje vrlo jasno: Griješi 
se s praktičnom sumnjom, kada sumnja dolazi od jedne 
formirane savjesti. To se događa kada ispitujete okolnosti, 
netko sudi slobodno sa odlučujućom presudom ono što 
mora učiniti i ono što nije dopušteno učiniti. Počini grijeh 
kada čini štogod protiv te savjesti. Kada um sumnja i gubi 
se, a ne želi učiniti ništa što bi Boga uvrijedilo, ne radi se o 
pravoj sumnji, već o bezrazložnoj sumnji koju treba odbaciti 
i ne uzimati je u obzir.. 

Tako, prema Gersonu, kada je kod skrupulanta sigurno 
uobičajeno htijenje da ne želi uvrijediti Boga, sigurno 
ne griješi, iako djeluje u sumnji. I pravo je, jer se radi o 
beskorisnom strahu, a ne o pravoj sumnji, iako je skrupulant 
prihvaća kao sumnju. 

S druge strane je sigurno da je za smrtni grijeh potrebna 
posvemašnja jasnoća intelekta i savršeno i svojevoljno 
prihvaćanje volje htijući izvršiti neki čin s namjerom, da se 
teško uvrijedi Boga. 

Skrupulozne duše neka podnose taj križ smireno i neka se 
ne uznemiruju u težim tjeskobama kojima ih Bog prepušta; 
On to uglavnom pripušta i daje za njihovo dobro, da 

budu poniznije i pažljivije kod izbjegavanja jasnih i vrlo 
opasnih prilika za grijeh; neka se češće preporučuju Bogu 
te se pouzdavaju savršenije u Njega i u Njegovu Božansku 
dobrotu. I tako često neka se preporučuju Presvetoj Djevici 
Mariji koja se naziva i jeste Majka milosrđa, Utjeha 
žalosnih. 

Neka se boje uvrijediti Boga tamo gdje grijeh prepoznaju 
u jasnoći. No ako su čvrsto uvjerene da bi radije tisuću 
puta umrle nego izgubile milost Božju; ako su spremne vrlo 
pažljivo slušati slijepo svoga duhovnog vođu, neka budu 
mirne, Gospodin, koji hoće da se svi spase i ljubi dobru 
volju, ne će ih napustiti. On ne će dopustiti da se ikada 
izgubi ijedan pravi Bogu poslušan čovjek. 

Tko se pouzdao u Gospodina i ostao razočaran? (Mudr. 

2 , 10 ). 

Prepustite Mu sve svoje poteškoće, da se On brine o vama 
(lPt. 5,7). 

Gospodin je moja svjetlost i moje spasenje, koga da se 
bojim (Ps. 26,1). 

U miru liježem i odmah zaspim: samo Ti, Gospodine, 
sigurno me vodiš (Ps. 4,9). 

U tebe se. Gospodine, uzdam, nikada se ne ću razočarati 
(Ps. 30,1) 

ZA TEBE KOJI TRPIŠ NAPUŠTEN 

(Dijalog između autora i duše koja traži savjet) 


Mons. Poslušajmo kakve su i koje te tjeskobe savjesti koje 
Vas tako muče, kako mi govorite. 

Anima (Duša). Monsignore dragi, već je skoro dvije godine 
kako ne osjećam Boga, niti u meditaciji, niti pred Presv. 
Sakramentom na oltaru, niti kod pričesti. Čini mi se da sam 
duša bez ljubavi, bez nade i vjere; ukratko napuštena od 
Boga. Ne daje mi nikakve utjehe niti Isusova muka, niti 
Presv. Euharistija; postala sam bezosjećajna za bilo koju 
pobožnost. Ispovijedam da zaslužujem sve to zbog svojih 
grijeha, kojima sam zaslužila pakao. 

Mons. Recite mi o tim grijesima, jeste li ih ispovjedili? 

Anima. Oče, da, učinila sam životnu ispovijed, i još više, 
ispovijedala sam ih više puta. 

Mons. A Vaš duhovni vođa, što Vam kaže? 

Anima. Zabranio mi je da se vraćam na prošli život. No ja 
se osjećam uvijek nemirna, bojim se da se nisam dovoljno 
dobro izrazila. Uz to muče me tisuće napasti protiv vjere, 
bludnosti i oholosti; ja ih tjeram, no ostaje u meni uvijek 
strah da sam ipak prešutno pristala. 

Mons. A što Vam kaže d.v.( to će biti kratica za duhovnog 
vođu) glede zlih misli? 


18 



Anima. Ne želi da ih ispovijedam, osim ako se na prvi 
pogled mogu zakleti da sam pristala na grijeh. Mons. dragi, 
što Vi kažete? Dajte mi neki savjet za olakšanje. 

Mons. Što da Vam kažem? Kažem Vam da morate imati više 
povjerenja i da budete poslušniji Vašem d. v. Jeste li čitali 
ono što je napisao sv. Filip Neri? “Tko sluša ispovjednika, 
osigurava si da ne će odgovarati Bogu za ono što čini” . 
Isto je tako govorio Svetae "da se ima povjerenje u 
ispovjednka, jer Bog ne bi nikada dopustio da on pogriješi, 
i ne postoji ništa sigurnije, što bi moglo prerezati vezice 
đavlu, kao što je to poslušnost d. v. u stvarima koje se tiču 
Boga. Isto tako da nema opasnije stvari no htjeti se ravnati 
po svojim sudovima 

Jeste li pročitali sv. Franju Saleškog? Govoreći o poslušnosti 
d. v., kaže: ”To je upozorenje nad upozorenjima, kaže 
pobožnik Avila, da koliko god Vi tražili, ne ćete tako sigurno 
naći volju Božju kao po poniznoj poslušnosti, koju su toliko 
preporučivali i prakticirali antikni pobožnici”. Isto to tvrdi 
sv. Terezija: "Neka duša prihvati ispovjednika s odlukom da 
se više ne brine o svojim (duhovnim) potrebama, već da se 
pouzdaje u Gospodinove riječi: Tko sluša vas, sluša Mene 
(I.k 10,16). Bog toliko cijeni tu podložnost, da iako nam 
predmet po našem sudu izgleda zao, vršili ga mi s mukom 
ili bez muke, samo na taj način vršimo volju Božju”. 

Kaže sv. Ivan od Križa govoreći u ime Isusa Krista: 
"Budući da si nevjeran ispovjednicima, ti si nevjeran Meni 
koji sam rekao: tko prezire vas, prezire mene”. I dodaje: 
”Ne zadovoljiti se onim što kaže ispovjednik, to je oholost 

i pomanjkanje vjere”. To tvrdi zbog riječi Isusa Krista koje 
smo već naveli: Tko sluša vas, sluša Mene. Stoga sv. Franjo 
Saleški dodaje ova zadnja načela: 

1. “Nikada nije propao /bio proklet/ onaj koji je iskreno i 
savršeno slušao ispovjednika. 

2. Dovoljno je znati od d.v. da se ide dobrim /pravim/ 
putem, bez istraživanja radi nekog razumijevanja”. To je 
vrlo čvrsti argument za one skrupulante koji hoće znati 
razlog, zašto im d. v. naređuje neke odredbe. 

3. Sv. Franjo je dodao još jedno lijepo načelo, kao posljedicu 
prvih dvaju: "Najbolje je hodati kao da smo slijepi, vođeni 
Božjom providnosti u tami i neodlučnosti /nedorečenosti, 
zbunjenosti/ ovoga života”. 

Ta zapovijed daje potrebno slušati odredbe d.v. u sumnjama 
savjesti, donose svi naučitelji Crkve, kao i svi sveti Oci. 
Ovdje citiramo sv. Bernarda koji piše: “Što god se čovjeku 
zapovjedi u ime Boga, ako to nije zasigurno grijeh, mora se 
uzeti kao daje to sam Bog odredio. 

Uglavnom poslušnost svetim namjesnicima Kristovim jc 
svakako najsigurnije sredstvo koje nam je Isus ostavio za 
umirenje sumnjičave savjesti. Za to Mu se moramo najviše 
zahvaljivati. Drugačije, kako bi mogla neka skrupulozna duša 
naći savršeni mir u sumnjama? Tu nevolju (najtjeskobniju 
za osobe koje ljube Boga, više no sve druge boli u bolesti, 
i progonstvu i slično) podnijeli su skoro svi sveci: Sv. 
Terezija, sv. Marija Magdalena de’Pazzi, sv. Franceska 
Fremiot i mnogi drugi koji su se umirili kako drugačije ako 

ne poslušnošću? Što vi sada kažete? Jeste li se uvjerili da 
ste najsigurnija slušajući svoga d.v.? 

Anima . Da, gospodine, uvjerena sam. Ali zašto, iako slušam 
već dvije godine, nemam osjećaj niti u jednoj pobožnosti? 

Mons. Sada raspoznajem Vašu pogrešku. Zašto kažete da 
ne možete naći mir? Tražite li volju Božju ili tražite utjehu 
i duhovne slatkoće? Ako hoćete postati svetom, od danas 
nadalje tražite samo volju Božju koji Vas želi svetu, ali bez 
utjehe u ovom životu. I ako ih nemate, utješite se nadom da 
je s Vama Tješitelj. Žalite se zbog suhoće od dvije godine? 
No sv. Franciska Fremiot je trpjela četrdeset godina suhoću. 
Sv. Magdalena de’Pazzi je trpjela pet godina muka i napasti, 
a da nije imala nikakve utjehe, a nakon tih pet godina zamoli 
Boga da joj ne da više utjehe u ovom životu. Sv. Filip Neri 
žarko je ljubio Boga pa ipak je govorio: Isuse moj, nisam te 
ljubio, htio bih te ljubiti. Drugi puta: ”Još te ne poznajem, 
Isuse moj, jer te ne tražim”. Ili ovako: ”Htio bih te ljubiti, 
Isuse moj, no ne nalazim puta. Tražim te i ne nalazim te”. 
Tako govore sveci. A vi se žalite toliko jer ste u duhovnoj 
suhoći i ne osjećate Boga kako biste Vi to htjeli? 

Anima. No to su bili sveci, a ja ne znam da li mi je Bog 
oprostio tolike uvrjede koje sam učinila, jer ne raspoznajem 
da sam se pravo pokajala. 

Mons. Ma možda ste ponosni na grijehe koje ste počinili? 

Anima. Ne, mrzim ih, mrzim ih više od same smrti. 

Mons. A zašto se bojite da Vam ih Bog nije oprostio? Kažu 
sveti Oci da tko mrzi zlo koje je počinio, sigurno će zadobiti 
oprost. Zatim je sigurno, kako to kaže sv. Terezija, da tko je 
odlučan prije pretrpjeti smrt no uvrijediti Boga, taj se bez 
sumnje pokajao za uvrede koje je počinio. Recite mi: jeste li 
Vi odlučni trpjeti sve muke prije no izgubiti milost Božju? 

Anima. Da, oče! Naprotiv, po milosti Božjoj spremna sam 
da me prije razrežu na komade nego da počinim bilo kakva 
grijeh svjesno pa i laki. 

Mons. Pa dobro, zašto mislite da Vas Bog mora mrziti? Vi 
se bojite da Vas Bog mrzi. Kad biste vidjeli ljubav koju gaji 
prema Vama! Ne znate li da je Isus Krist onaj Pastir što je 
došao na zemlju da spasi svaku svoju ovcu, pa makar se i 
svojevoljno izgubila? I kako možete htjeti izgubiti jednu 
svoju ovcu koja je spremna umrijeti prije nego ga i najmanje 
uvrijediti? 


Anima. Ma tko zna jesam li ja pristala na neki teški grijeh te 
me Bog stoga napustio? 

Mons. Ne, ne govorite kako treba. Smrtni grijeh je pravo 
čudovište, tako strašno da nije moguće da ga duša zadrži u 
sebi a da to ne zna. Niti jedan grješnik koji je bez milosti 
Božje ne sumnja u to: siguran je daje izgubio milost Božju. 
Stoga je sigurno pravilo svih duhovnih naučitelja da jedna 

osoba koja ljubi Boga, kada sumnja da je izgubila Božansku 
milost, zasigurno je nije izgubila, naravno, jer nitko ne gubi 
Boga a da za to ne zna i da nije siguran. Zato kada sumnjate 
da ste izgubili Božu naklonost, budite sigurni da je niste 
izgubili. 

Anima. No zašto osjećam to nepovjerenje? 

Mons. Znajte da pravo pouzdanje ne znači osjećati ga, već 
htjeti ga. I loćete se ufati u Boga? Ako se hoćete pouzdati, 
već se pouzdajcte. 

Anima. No ljubav Božja u meni, gdje je? 

Mons. Za ljubav Božju vrijedi isto pravilo kao za pouzdanje. 
1 l jubav je u htijenju. Hoćete li ljubiti Boga? Ako Ga hoćete 
ljubiti, već Ga ljubite. Htjeli biste osjetiti radost pouzdanja 
i ljubavi, no Bog radi Vašeg većeg dobra ne želi da osjećate 
radost ufanja i ljubavi. Zadovoljite se time da ih posjedujete 
bez osjećaja. Isto Vam tako govorim za vjeru; dosta je da 
hoćete vjerovati ono što Vas Crkva uči, ne treba osjećati tu 
vjeru. Doći će vrijeme kada će se rastjerati oblaci, te će doći 
svjetlo koje će Vas neizmjerno utješiti. U međuvremenu 
zadovoljite se da budete u tami te da živite prepustivši se 
Božjoj volji i milosrđu. 

Obodrimo se Svetim pismom. Bog na jednom mjestu kaže: 
Obratite se meni, riječ je Gospodina nad Vojskama, a ja 
ću se obratiti vama (Zh. 1,3). Ako želimo Boga, ostavimo 
stvorenja, obratimo se s ljubavlju Njemu, i On će se odmah 

s ljubavlju obratiti nama. Kaže Gospodin: " Svi vi koji ste 
umorni i opterećeni, dođite k meni, ja ću vas okrijepiti (Mt. 
11,28). I na drugom mjestu kaže: dođite, grješnici, dođite, 
pokajte se; i ako vam ja ne oprostim, ukorite me /nastavite 
diskusiju sa mnom/ i odnosite se sa mnom kao s lažljivcem 
/prevarantom/. Ali ne, jer koliko god crne bile vaše savjesti, 
svojom milošću, izbijelit ću ih kao snijeg, (izv. Iz. 1,18). On 
slijedi grješnike skoro plačući iz samilosti zbog njihovog 
vlastitog gubljenja govoreći: Zašto hoćete umrijeti, o 
Izraelci?(Ez. 18,31). Kao da kaže: zašto hoćete biti prokleti, 
djeco moja, imajući mene koji sam spreman spasiti vas ako 
mi se obratite? 

Sada, ako tako govori onim otvrdnulima, kako bi mogao 
otjerati neku dušu koja Ga hoće ljubiti? Recite mi iskreno: 
jeste li navezana nekim zemaljskim afektom, na neke stvari, 
ambicije da se pojavljujete negdje, da vas se preferira nad 
ostalima? Pazite dobro što govori sv. Ivan od Križa: "Svaka 
i najmanja navezanost, svaka nit može vas spriječiti u letu k 
Bogu da budete posve Njegova”. 

Anima. Ne, po milosti Božjoj čini mi se da nisam navezana 
ni na koga i ni na ništa na zemlji tako da bih radi toga 
bila spremna svjesno sagriješiti. No ipak osjećam se puna 
manjkavosti. Žao mi je što sam prezirana i kada se tako 
nešto dogodi, pokoji puta se uvrijedim. 

Mons. Što učinite nakon uvrede? 

Anima. Ponizim se, molim Boga da mi oprosti i odlučujem 
da ne ću više takvo što učiniti uzdajući se u Isusa Krista 
da će mi dati snage. Uz sve to ostajem jako zastrašena i 
nemirna: a onda mi se čini skoro nemogućim da postanem 
svetom. Naprotiv, čini mi se daje oholost i sama pomisao 
na to. 

Mons. Sve je to dobro, nastavite tako raditi. Samo nije 
dobro što ostajete nemirna. Ako padnete, kako se to kaže, 
sto puta na dan, učinite uvijek isto: pokajte se, odlučite da 
ne ćete više to učiniti s Božjom milošću, uzdajte se u Isusa 
Krista i onda budite mirni. Znajte zatim da nije oholost, i 
nakon toga što ste počinili neki grijeh, nadati se da ćete 
postati svetom. Naprotiv, bila bi oholost snužditi se nakon 
pogreške i uznemirivati se, kao da su nam naše odluke 
garantirale da ne ćemo popustiti nikada više. Ponizite se i 
uzdajte u Boga. 

Anima. Monsignore, kako mi iskazujete toliku karitativnu 
ljubav, molim Vas da mi kažete neke misli koje će mi služiti 
za olakšanje kada ću biti uznemirena, ili ne ću moći doći 
do Vas. 

Mons. Dobro. Sada ću Vam napisati neke misli, tako kako 
mi nadođu, bez nekog reda, koje ćete moći čitati kada se 
budete osjećali najviše potlačena sumnjom, a koje će Vam 
moći uliti hrabrost u borbenoj tegobi, s kojom se mora, u 
ovoj suznoj dolini, sve do smrti, svakako suočavati svaki 
čovjek. 


25 



1°. Prvu stvar što Vam preporučam je da slušate točno 
svoga duhovnog vođu. Pazite da ga slušate uvijek i u 
svemu. Jasno je: u svemu onome što nije grijeh. Zapamtite 
ono što piše sv. Terezija (kako sam to već gore naveo), da 
slušajući ispovjednika, mukom ili bez muke, sigurni smo da 
izvršavamo volju Božju. Piše sv. Bernard daje najefikasnije 
sredstvo protiv skrupula podložiti se sudu duhovnog vođe, 
koji, makar pogriješio, kako to često misle skrupulanti, on 
je voda kojeg mu je dao sam Bog za one koji ne uspijevaju 
smiriti sumnje, da ih smiri taj duhovni vođa. 

II 0 - Pazite u neugodnim situacijama da primite sve iz ruke 
Božje, napose kada ste bolesni, slušajte točno liječnika 
kod uzimanja lijekova; opišite mu sve svoje boli bez 
pretjerivanja i budite mirni. Nemojte prosjačiti znakove 
sažaljenja od onih koji Vam dođu u posjete, a kada netko 
pretjeruje u sažaljevanju, odgovorite mu kao Isus: Zar 
da ne pijem kalež koji mi je Otac pripravio? (Iv. 18,11). 
Recite: Ovu bolest mi šalje Bog ne zato jer me ne voli, zar 
da je ne prihvatim? U bolesti se vidi da li je neka osoba 
produhovljena ili ne. Neke pobožne osobe dok im je dobro, 
one su sama slatkoća i poniznost. No ako se imalo razbole, 
odmah postaju nestrpljive i bahate, te se žale na sve, napose 
ako odmah ne dobiju lijek ili bolničarku. Kad ste bolesni, 
trpite sve a da se ne žalite. U svim okolnostima koje su Vam 
posebno neprijatne recite sa sv. Jobom: Kako se svidjelo 
Gospodinu, tako se i dogodilo: neka je blagoslovljeno Ime 
Gospodnje (izv. Jb. 1,21). Pazite isto tako da podnosite 
prijezir bez. ozlojeđenosti; po tome se poznaje da li je neka 
osoba ponizna, ako prima sa strpljivošću prijezire. 

III U . Otvorite srce i pouzdavajte se neizmjerno u Isusa 
Krista: On je sama dobrota s onima koji Ga traže. Nitko se 
nije nikada uzdao u Bog te bio napušten, (izv. Sir.2,11). 
Gospodin daje da Ga nađu i oni koji Ga ne traže, kako to 
kaže sv. Pavao citirajući Izaiju proroka. Koliko će Ga lakše 
naći oni koji Ga traže! (izv. Rm. 10,20). Pazite dobro da 
od danas ne govorite nikada da Vas je Bog napustio: Bog 
napušta samo tvrdokorne koji hoće živjeti u grijehu, pa niti 
ove posve na napušta, već ih slijedi sve do njihove smrti, 
pomažući im prosvjetljenjem samo da ih ne vidi izgubljene. 

IV'. Uostalom, Bog ne može ne ljubiti dušu koja nastoji 
ljubiti Ga, kako to potvrđuje: Ja ljubim one koji mene ljube. 
(Prop. 8, 17) A kada se sakrije dušama koje Ga ljube, to čini 
samo za nihovo dobro, da ih potakne još više tražiti Njegovu 
milost, te da se još više sjedine s Njime. Evo što je tvrdila 
sv. Katarina iz Đenove kada je osjećala bez trunke nade 
takovu suhoću da joj se činilo da ju je Bog napustio: Kako 
sam sretna u tom tako jadnom stanju! Neka mi srce bude u 
ruševinama, samo da se proslavi moja Ljubav. Moja draga 
Ljubavi, ako Ti zadobivaš od tog moga stanja samo trunak 
slave, molim te da me ostaviš takovu za cijelu vječnost. 

V’. Znajte da duše koje ljube Raspetoga, kada su u 
napuštenosti još se više u svom srcu sjedinjuju s Bogom. 
Ništa tako ne potiče potragu za Bogom kao napuštcnost, 
jer svaki čin podlaganja volji Božjoj u napuštenosti je čišći 
i savršeniji. Stoga što je jača napuštenost, to postaje 

dublja poniznost, čišće prihvaćanje, čišće pouzdanje 
kao i molitve, te obilnije milosti i pomoć Božja. 

VI°. Da biste napredovali u savršenosti napose prakticirajte 
vježbu ljubavi prema Bogu. Samo kada zavlada ljubav 
Božja u Vašem srcu, ona skida s Vas svaki neuredni 
osjećaj. Uglavnom, nastojte često ponavljati čine ljubavi 
izgovarajući: Moj Bože, ljubim te, ljubim te i ufam se da ću 
umrijeti govarajući: ljubim te, o moj Bože. Kažu sveci da 
duša mora toliko ljubiti koliko puta udiše. 

VII 0 . Uz to, tokom meditacije prikažite se često Bogu bez 
pridržaja. Recite mu onako od srca: Isuse moj, predajem 
Ti se posvema. Hoću biti sva Tvoja, sva, sva. I ako se ne 
znam predati kako Ti to hoćeš, evo uzmi me Ti, Isuse, i 
učini me posvema Svojom. Sv. Terezija se prikazivala Bogu 
svakodnevno po pedeset puta. Možete to učiniti i Vi. Dakle, 
predajte Mu uvijek svoju volju ponavljajući sa sv. Pavlom: 
Gospodine, što hoćeš da učinim? (izv. Dj. 9,6) Sam taj 
čin bio je dostatan da promijeni sv. Pavla od progonitelja 
Crkve u preodabranu posudu. Stoga molite Gospodina s 
Davidom: Pouči me vršiti Tvoju volju. (izv. Ps. 142,10) 
Sve svoje molitve uputite Bogu, Presv. Djevici, anđelu 
čuvaru i svim svojim svetim zaštitnicima, da zadobijete 
milost savršenog vršenja volje Božje. Uglavnom, sama 
riječ, "neka se vrši volja Tvoja ” neka Vam posluži kao lijek 
za sve Vaše bolesti. 

VIII 0 . Kada budete u suhoći duše, vježbajte se uživanju 
zbog neizmjerne radosti koju uživa Vaš ljubljeni Bog: to je 
najsavršeniji čin ljubavi što ga čine neprestano blaženici na 
nebu. Oni se ne raduju toliko zbog svoga blaženstva, koliko 
se raduju zbog blaženstva Božjega, jer oni ljube više Boga 
od sebe samih. 

IX”. Glede teme za meditaciju, ne propustite nikako 
Isusovu muku. Isus koji trpi iz ljubavi prema nama jest tema 
koja najviše privlači naše srce. Ako Vam tokom razmatranja 
muke Isusove Gospodin udijeli koju utješnu nježnost, 
primite je sa zahvalnošću. No, isto tako, ako ne osjetite tu 
nježnost, znajte da ćete u duši jednom primiti veliku utjehu. 
Napose često umom pohodite Getsemanski vrt, kako je 
to činila sv. Terezija, govoreći da Ga je tamo pronalazila 
samoga. Promatrajući Ga tako ožalošćenog, kako se bori u 
smrtnoj borbi, znoji se krvlju jer se osjeća tako žalostan kao 
da mu sama žalost zadaje smrt, promatrajući da sve to trpi 
samo iz ljubavi prema Vama, svakako ćete pronaći utjehu 
u svojim bolima. 1 kontemplirajući koji se priprema na smrt 
za Vas, pripremite se i Vi da umrete za Njega, i što Vas više 
muče Vaše tjeskobe, recite s apostolom Tomom i drugim 
učenicima: Umrimo s Isusom! (Iv. 11,16) 

X°. Pohodite Kalvariju, gdje ćet Ga naći kako umire na 
križu, sav u boli. Promatrajući Ga u tom stanju, nemoguće 
je da ne osjetite ohrabrenje da trpite spontano svaku bol za 
Boga koji umire od bola iz ljubavi prema Vama. Sv, Pavao 
se branio da ne pozna i ne želi poznati ništa drugo u ovom 

životu osim Krista i to raspetoga, (izv. 1 Kor. 2,2) Tako 
tvrdi sv. Bonaventura da tko želi zadržati stalnu pobožnost 
prema Isusu Kristu, mora Ga neprestano razmatrati očima 
vjere kako umire na križu. 1 tako, u svim svojim strahovima 
promatrajte Krista raspetoga, ohrabrite se i odlučite da ćete 
trpjeti Njemu za ljubav. 

XI". Iznad svega Vam posebno preporučam molitvu. 
Kada ne znate što reći, dovoljno je da molite: Deus in 
adiutoriiim meum intende; Dom ine ad adiuvandume me 
festina; Gospodine, pohiti da mi pomogneš; Gospodine, u 
pomoć mi priteci: Znate li da Crkva daje svim redovnicima i 
svećenicima da vrlo često ponavljaju taj zaziv u Časoslovu. 
Sv. Filip Neri je poučavao ponavljati ga 63 puta kao 
krunicu. Gospodin nam je obećao da će nam dati što Ga 
ištcnio: Molite i primit ćete. (Mt. 7,7) Sv. Bernard je padao 
u ekstazu samo kada je pomišljao na riječi koje je Isus 
govorio Zebedejevim sinovima koji su Ga molili: Učitelju, 
mi hoćemo da nam učiniš ono što ćemo te zamoliti, a Isus 
im je odgovorio: Što hoćete da vam učinim? (Mt. 10,35) 

XII". Sve milosti koje ćete tražiti kod Boga, tražite ih 
uvijek u Ime Isusovo. Što god primamo od Boga, primamo 
po zaslugama Isusa Krista. Naš Otkupitelj nam je obećao 
da kada pitamo kod Boga nešto u njegovo Ime, Otac će 
nam sigurno to udijeliti, (izv. Iv. 16.23) No, sada, kad ćete 
se bojati da Vas Isus hoće baciti u pakao, razmislite da li je 
to moguće da onaj koji Vam govori: Traži od mene ono što 
hoćeš i ja ću ti dati, zar bi Vas taj isti htio baciti u pakao? 

XIII* 1 . Ali zašto kada ste utučeni hoćete sumnjati da vas 
Bog mrzi? Ne smijete se žalostiti, već naprotiv, morate se 
tješiti da se Bog odnosi prema Vama kako to čini s najdražim 
Mu dušama svojih službenika, i to isto onako kako se 
odnosio prema svom Sinu, o kojem Pismo govori: Htjede 
ga vidjeti istrošenog i zgnječenog u bolima i mukama, (izv. 
Iz. 53,10) 

XIV'. Kada Vas plaši pomisao da Vas Bog hoće napustiti 
zbog Vaših nezahvalnosti, učinite kao i ona dva učenika 
koja su išla u Emaus. Približi im se Isus u liku hodočanika i 
kada bjahu blizu, pričini se da hoće produžiti. No oni, govori 
Evanđelje, inzistirali su: Ostani s nama jer pada večer. On 
tada prihvati te uđe u onu kuću i osta s njima. Sve nam to 
propovijeda sv. Luka 24,28-29. Tako učinite i Vi. Kada Vam 
se čini da Vas Gospodin hoće napustiti, prisilite Ga govoreći 
Mu: Isuse, ostani sa mnom, ne ću da me ostaviš. Ako me 
napustiš, kome da idem da me utješi i spasi? Gospodine, 
kome da idemo? Pitao je Petar. (Iv 6,68) 1 nastavite moliti 
Ga s ljubavlju i nježnošću i ne bojte se, sigurno Vas ne će 
ostaviti. Nastavite Mu govoriti s Apostolom: Spasitelju, 
“siguran sam da nas ne će ni smrt, ni život, ni sile, ni bilo 
koje stvorenje moći rastaviti od ljubavi Božje koja je u tebi 
Kriste." (izv. Rm. 8, 38-39) Sv. Franjo Saleški kada je bio 
mladić, bijaše u suhoći duha, te ga je đavao uvjeravao da 
je određen za pakao. Ali on je ovako razmišljao: ”No kako 
ne ću moći ljubiti svoga Boga u vječnosti, hoću Ga ljubiti 
bar u ovom životu, koliko god mi je to moguće”. I tako je 
ponovo bio radostan. 

XV. Uostalom, ako ste nakanili ljubiti Boga, raširite svoje 
srce: Otvori svoja usta i Ja ću ih napuniti, kaže Gospodin. 
Što se mi više uzdamo u Boga, to ćemo više primiti od 
Njega. On je rekao da voli one koji se uzdaju u Njega. (izv. 
Ps. 17,31) 

Kada sumnjate da Vas Bog ne sluša, On Vas opominje kao 
što je to učinio sa sv.Petroin te Vam govori: Čovječe slabe 
vjere, zašto sumnjaš da te ne slušam (Mt. 14,31), a poznaješ 
moje obećanje da ću uslišati svakoga tko me zamoli? 

No kako nas želi uslišati, hoće da mu vjerujemo da će 
nas svakako uslišati kada ga molimo milosti: Sve ono što 
tražite u molitvi, imajte vjere da ste već primili i dobit 
ćete.(Mk. 11,24) Pripazite dobro na riječi: vjerujte da ste 
primili. Potrebno je dakle, pitati Boga milosti sa sigurnim 
pouzdanjem, bez sumnje da ćemo to primiti, kako nas 
poučava sv. Jakov (1,6). Imajući posla s Bogom koji je sama 
dobrota, imajte veliko pouzdanje i otjerajte melankoliju. 

Tko služi Bogu bezvoljno, taj Ga ne slavi, već Ga 
obeščašćuje /sramoti/. Kaže sv. Bernard da tko u sebi gleda 
Boga tvrdoga i strogog, taj Ga vrijeđa, jer je On sama dobrota 
i milosrđe. Kako možete sumnjati, kaže Svetac, da Vam 
Isus ne će oprostiti grijehe kad ih je pobijedio na križu, 
gdje je umro za Vas, s čavlima na svojim rukama? 

XVI 0 . Gospodin sam razglasuje da je Njegovo posebno 
zadovoljstvo prebivati s nama.{\z\. Izr 8,31) Ako je Bogu 
milina prebivati s nama, pravo je da i nama bude milina 
prebivati zajedno s Njim. Ta misao nas mora pokretati 
da imamo pouzdanja u Boga, te da se pobrinemo da sve 

vrijeme svoga života koji nam još preostaje provedemo sa 
svojim Bogom, koji nas toliko ljubi i s kojim se nadamo da 
ćemo biti u nebu kroz čitavu vječnost. 

XVII ". Odnosimo se, dakle, prema Bogu sa svim mogućim 
pouzdanjem i ljubavlju, kao s najdražim i najljubljenijim 
prijateljem kojeg imamo i koji nas jednako tako ljubi. Oh, 
gledaj! Skrupulozne duše odnose se prema Bogu kao prema 
tiraninu, koji ništa drugo ne iziskuje od svojih podložnika 
već samo strah i strahopoštovanje, i stoga se boje da svaka 
neprimjerena riječ koju izgovore, za svaku misao koja im 
prođe glavom, da se On odmah razbjesni i hoće ih strovaliti 
u pakao. 

A kada Ga uvrijedimo lakim grijehom, svakako Mu je 
žao, ali ne uskraćuje nam stoga svoju ljubav. Da ispravimo 
tu manjkavost, dovoljno je djelo pokajanja i čin ljubavi. 

XVIII 0 . Njegovo neizmjerno Veličanstvo zaslužuje 
poštovanje i podložnost, no voli više da se duše koje 
Ga ljube s Njim odnose u ljubavnom pouzdanju, a ne u 
bojažljivoj podložnosti. Stoga ne odnosite se s Bogom kao 
sa tiraninom. Sjetite se samo milosti koje Vam je udijelio, 
pa i nakon Vaših uvreda i nezahvalnosti. Sjetite se samo 
ljubavi kojom se trudio da Vas izbavi iz neurednosti života; 
pa posebnih nadahnuća kojima Vas je toliko puta privlačio 
svojoj ljubavi. Zato od danas pa nadalje odnosite se prema 
Bogu s velikim pouzdanjem i nježnošću, kao prema 
najdražem Biću koje Vam je poklonjeno. 

XIX 0 . Nije potrebno da Vam napominjem da često 
pristupate sakramentima, jer to već činite. Ispovjedajte se 
prema potrebi. Glede svete Pričesti, poslušajte duhovnog 
vođu, pa iako se osjećate u duhovnoj suhoći, ne prestajte 
je tražiti. Duhovne vođe dopuštaju svetu Pričest više ili 
manje čestu, a orijentiraju se već prema želji koju izražava 
penitcnt. Kada duhovni vođa vidi da je Vi ne tražite, teško 
da će Vam on sam odrediti po svojem vlastitom nahođenju 
da se pričestite. Kada se ne pričešćujete sakramentalno, 
učinite više puta na dan duhovnu svetu Pričest, jer ništa 
Vam ne brani da to učinite. 

XX 0 . Najdraže stvari Vaše ljubavi neka budu ove dvije 
velike tajne: Presveti Oltarski Sakramenat i Muka Isusova. 
Kada bi se ljubavi svih srdaca stočile u jedno jedino srce, 
svakako ne bi odgovaralo niti u najmanjoj mjeri ljubavi 
koju je Isus Krist iskazao u ova dva misterija. 

Nastojte, dakle, u životu koji vam još preostaje da ljubite 
i pouzdajete se, bez straha kada se nađete u teškoćama 
i bolima, jer to je znak ljubavi Božje prema Vama, a ne 
mržnje. 


Molitva 

Tebe Boga hvalimo i molimo: 

Pomozi svojim sinovima koje si otkupio svojom 
Predragocjenom Krvlju. Gospodine, hoću biti posve tvoja, 
ma koliko god me to koštalo, hoću te ljubiti svom svojom 
snagom. No kakvu snagu ja posjedujem? Tvoja Presveta Krv 

je moja jedina nada. Marijo, Majko Božja, moje utočište u 
svim mojim poteškoćama, ne preslani me zagovarati. Daj 
da ljubim uvijek svoga Boga u ovom životu i u vječnosti i to 
mi je dosta. Amen 

GLAS UREDNIŠTVA 

Svojevremeno je Apostolatski centar tiskao knjigu 
Barnabite Qadrupanija: „Vodič u dvojbama duhovnog 
života". U toj knjizi mnogi sveci i crkveni naučitelji vode 
nas kroz zamke duhovog života osobito bojažljivosti. Ova 
knjiga je vrlo korisna osobama opterećenim skrupulama 
upravo zbog toga što ne govori što ne smijemo činiti, 
nego što sve smijemo činiti u slobodi djece Božje, a da ne 
griješimo. 

Također preporučamo i knjižicu sv. Franje Saleškoga, 
Ljubav i žrtva br. 3: „Kako se u duhu okoristiti vlastitim 
pogreškama". Svaki je skrupulist ranjiv poput zjenice oka. 

Zrno pijeska u cipeli peta ne će ni osjetiti. Ali oko 
će zasuziti i svu svoju pažnju samo na to zrnce pijeska 
usmjeriti, nesposobno da se više divi svjetlosti i ljepoti 
Božjeg stvaralaštva koje ga okružuje. Prvi znak oholosti je 
neprihvaćanje vlastite nesavršenosti. 

Stoga budite poput školjke koja će to zrno prihvatiti 
kao sastavni dio sebe same i svojom osobnošću iz njega 
proizvesti divan biser. 

Sv. Franjo Saleški tu je metodu u spomenutoj knjižici 
razvio do savršenstva i mnogima je vratila samopouzdanje. 

Kao što smo čitali u uvodu, bojažljive duše Sotona još više 

opterećuje njihovom nedostojnošću kod primanjasv. Pričesti 
samo da bi ih od nje odvratio. I sam sam imao takvih problema 
sve dok se nisam susreo sa montfortskom duhovnošću. 
Posvetnu molitvu sv. Ljudevita Grigniona Montfortskog 
Mariji: “Tvoj sam sav i sve moje pripada Tebi, moj 
ljubljeni Isuse, po Mariji tvojoj Presvetoj Majci”, ako 
usvojimo za svoj životni kredo mora nas osloboditi svih 
strahova. Marija je posrednica svih milosti između Boga 
i ljudi. Sve što dajemo Bogu po Mariji Ona pročišćuje, 
usavršuje, nadopunjuje, da bi po Njezinoj dostojnosti naš 
dar postao dostojan samoga Boga. Stoga je jako važno 
da ponizno prihvatimo svoju manjkavost i nesavršenost. 
Sve dok mi zbog svoje nesabranosti ponavljamo Očenaše, 
prebiremo zrnca krunice i listamo časoslove unatrag stalno 
popravljajući naše molitve ne dozvoljamo Mariji da Ona to 
učini. Stoga prije svake molitve ili djela predaj sve Majci 
u ruke i bez straha idi dalje. A što se tiče sv. Pričesti i tvoje 
nedostojnosti, znaj osim Marije, Majke Isusove, nitko od 
ljudi nije bio, niti će biti dostojan da primi Isusa. 1 što se ti 
sad praviš važan sa nekom svojom nedostojnošću. Sve je to 
stvar neizmjerne Božje ljubavi a ne naših zasluga. Redovito 
se ispovijedaj, slušaj svoga ispovjednika, otvori svoje srce i 
slobodno pristupi k Isusu. 

Koristim ovu priliku da ti preporučim jednu molitvu koju 
sam davno pročitao u jednom starom molitveniku, i od tada 
je i sam molim prije svake svete Pričesti. 

O, Marijo Majko moja, nisam dostojan 

Primiti Tvoga Sina u svoje nedostojno tijelo. 

Zato molim Tebe, Kraljice svih srdaca i Kraljice 
moga srca 

uđi u moje srce, pročisti ga plamenom ljubavi 
svoga neokaljanoga srca 

da bi bilo dostojno tvoje prisutnosti. 

Zatim Te molim da Ti u njemu primiš Isusa u 
svoje predostojno Srce, 

da Njegovo Kraljevsko veličanstvo ne bi trpjelo 
u mome nedostojnome srcu. 

Amen 

Ova molitva me oslobađa svih strahova nedostojnosti, 
jer se ne pričcšćujem više ja, nego Isus pričešćuje Mariju 
u mome srcu. 

Koje li trostruke radosti. 1 čega da se bojim, zbog čega da 
strepim?! 

Budi u miru brate skrupulante. 1 sam sam prošao sve tvoje 
muke. Bio sam bolestan da bi tebi mogao ponuditi lijek. 
Možda se Bog želi i s tobom poslužiti na isti način. Stoga, 
raduj se. 

SADRŽAJ 


Uvod. 

Predgovor. 

Da budemo slobodni. 

Za tebe koji trpiš napušten 
Glas uredništva. 

